钦定古今图书集成/理学汇编/学行典/第253卷 > 王三接
## 钦定古今图书集成/理学汇编/学行典/第253卷 > 王三接

按《处州府志》：“王三接，字汝晋，处州卫人。醇笃温厚，天
性孝友。弱冠入丽庠，父患怔忡，接侍汤饵，先意承志。
父没，哀毁过常，以廪例授广东臬司照磨。念母老，遂
乞归。重义好施，姻族待以婚殡。尝自庄回渡石牛，舟中拾遗金，验系县胥催租输官之物。俟其人不至，归
即潜令代纳，仍粘票柜侧，不使知其为己也。家居三”
十馀年，屡荐宾筵，八十馀而卒。